钦定古今图书集成/明伦汇编/闺媛典/第010卷 > 《大堤曲》前人
## 钦定古今图书集成/明伦汇编/闺媛典/第010卷 > 《大堤曲》前人

二八婵娟大堤女，开垆相对依江渚。待客登楼向水
看，邀郎卷幔临花语。细雨濛濛湿芰荷，巴东商旅驻
帆多。自传芳酒翻红袖，谁调妍妆回翠蛾。珍华镫夕阳后，当垆理瑟矜纤手。月落星微五鼓声，春风摇
荡窗前柳。岁岁逢迎沙岸间，背人多整绿云鬟。无端
嫁与五陵少，离别烟波伤玉颜。